Sanger beboet vir polisieuniformMkhonzeni “Professor” Langa. Foto: mio.co.za Die kwaito-sanger wat in Februarie by die Metro Music-toekennings in Durban in ŉ metropolisieuniform opgedaag het, is met R3 000 beboet. The Star het Dinsdag berig Mkhonzenie “Professor” Langa is Maandag in die Durbanse landroshof dié boete, of een maand tronkstraf, opgelê. Langa het Maandag skuldig gepleit op aanklagte dat hy homself as ŉ polisiebeampte voorgedoen het, dat hy onwettig in besit was van ŉ polisieuniform en dat hy ŉ polisieuniform sonder toestemming gedra het. Staatsaanklaer Desiree Bojang het gesê die aanklag is ernstig, want dit word ŉ tendens vir kriminele om hulself as polisiebeamptes voor te doen. Volgens landdros A. Singh is dit duidelik dat Langa nie ŉ kriminele misdryf wou pleeg toe hy die uniform gedra het nie. “Hy het verantwoording vir sy daad geneem en ook skuldig gepleit en het nie die hof se tyd gemors nie,” het hy gesê. Langa het op 28 Februarie vir die eerste keer in die hof verskyn nadat hy homself na die voorval aan die polisie oorgegee het. Die saak is toe onbepaald uitgestel vir verdere ondersoek. – Sapa Lees ook: Sanger gaan vervolg word oor polisieuniform Sanger in hof oor polisieuniform Sanger in sop oor polisieuniform